Adamu Muhammad Sidi-Ali (an haife shi a ranar 14 ga watan Mayun 1952) ɗan siyasan Nijeriya ne kuma manomi. Yayi takara cikin nasara ga ofisoshin Shugaban karamar hukumar (Abaji Area council) da kuma na Majalisar Wakilai tun daga farkon shekara ta 2000. A watan Disambar shekara ta 2014, ya sake fitowa a matsayin dan takarar Sanata na jam'iyyar All Progressives Congress a zaben shekara ta 2015. Shi dan asalin Karamar Hukumar Abaji ne a Babban Birnin Tarayya. An haifi Sidi Ali a watan Mayun shekara ta 1952. Ya sami digiri a fannin mulki a Jami'ar Ahmadu Bello da ke Zariya . Kafin ya shiga siyasa, Sidi Ali dan jarida ne. An zabe shi Shugaban Karamar Hukumar Abaji har karo biyu. A watan Afrilun shekara ta 2003, Sidi Ali ya kasance dan takarar All Nigeria Peoples Party (ANPP) na Majalisar Wakilai ta Najeriya a Mazabar Tarayyar Abuja ta Kudu, wanda ya shafi kananan hukumomin Gwagwalada, Kuje, Kwali da Abuja. Zaben ya kasance cikin rahotanni game da magudin zabe, rashawa da kuma wasu matsaloli.